वर्तमान में पूर्व विधायक संघ के बद्रीप्रसाद गुरुजी और हरीश भट्ट बिगोद को बेहतर प्रत्याशी बताया गया है। यहां कांग्रेस अभी बहुत ज्यादा उत्साहित है पर अभी प्रत्याशी तय करने में पार्टी को दिक्कत हो रही है। उपचुनाव में भाजपा के जिला प्रमुख शक्ति सिंह चुनाव हार गये थे| वे पुनः दावेदारों में अग्रणी हैं पर स्थानीय के मुद्दे पर मांडलगढ़ की प्रधान घनश्याम कंवर पुरावत ने ताल ठोंक रखी है। इसके अलावा संघ पृष्ठभूमि के विवेकानंद केंद्र के प्रांतीय पदाधिकारी भगवान सिंह भी यहां दावेदारी कर रहे हैं। यहां उपचुनाव में कांग्रेस से बगावत करने वाले गोपाल मालवीय के 40 हजार मत लेने के कारण तथा इस बार पुन दावेदारी करने के कारण भी दोनों दल अभी उनके कदम का इंतजार कर रहे हैं। मालवीय दोनों दलों के संपर्क में बताये जा रहे हैं।